钦定古今图书集成/明伦汇编/闺媛典/第036卷 > 孙富有女〈聪女附〉
## 钦定古今图书集成/明伦汇编/闺媛典/第036卷 > 孙富有女〈聪女附〉

按《太平府志》：孙富有女两姊，俱以次遣嫁。富择闻人
思得当于季者而不获，季叹曰：“女生无良，发甫燥，即
依他姓，设人尽女，父母奚赖焉？”两姊获所，儿愿终侍，
无他向也。坐卧一小楼，蓄两婢，父兄伯叔而外，罕睹
其面。求婚者数十，族终严拒不字。其伯兄聪女方十
龄，见而誓之曰：“姑能孝，我独不能乎？”亦坚不受人聘。
与姑聚首一室，以事其亲。卒，年各七十馀，郡人呼曰
“双白。”